הוועדה המסדרת, כנסת 23, פרוטוקול מספר 33, 2020-05-13 21:25

אברהם (אבי) ניסנקורן: אני פותח את הישיבה בעקבות פנייה של יו"ר הכנסת, לקביעת סדרי הדיון לכינון הממשלה ה-35 ובחירת יושב-ראש הכנסת; בחירת סגן יושב-ראש הכנסת, שיכהן כיושב-ראש הכנסת בפועל ממועד הפסקת כהונתו של יושב-ראש הכנסת ועד לבחירת יושב-ראש קבוע.

מכלוף מיקי זוהר: הליכוד המליץ על יריב לוין, למי שתהה.

קריאה: רגע, זה זמני?

אברהם (אבי) ניסנקורן: לא, זמני הוא לא יכול להיות.

מכלוף מיקי זוהר: ארבל, תגובתך על המינוי של יריב לוין.

אברהם (אבי) ניסנקורן: לא, הוא יהיה הקבוע, לא הסגן.

אברהם (אבי) ניסנקורן: זה מהסגנים הקיימים.

אברהם (אבי) ניסנקורן: הישיבה מחר של המליאה תיפתח בשעה 18:00.

אברהם (אבי) ניסנקורן: ואני הפצתי את סדר-היום המוצע כבר לפני כמה דקות, שכולכם תוכלו לעיין בו.

אברהם (אבי) ניסנקורן: אז אני אקרא את זה.

אברהם (אבי) ניסנקורן: בהתאם לסעיפים 19, 27 ו-28 לתקנון הכנסת, קבעה הוועדה המסדרת את ההוראות הבאות לעניין ישיבת הכנסת לצורך כינון הממשלה ה-35 ובחירת יושב-ראש הכנסת, לאחר שראש הממשלה, חבר הכנסת בנימין נתניהו, שהוא גם ראש הממשלה המיועד, הודיע, בהתאם לסעיף 13(ב) לחוק-יסוד: הממשלה, כי הרכיב ממשלת חילופים כאמור בסעיף 13א לחוק היסוד: 1.

אברהם (אבי) ניסנקורן: ישיבת הכנסת לצורך כינון הממשלה ה־35 ובחירת יושב-ראש הכנסת תתקיים ביום חמישי, כ׳ באייר התש״ף, 14 במאי 2020.

אברהם (אבי) ניסנקורן: הישיבה תחל בשעה 18:00.

אברהם (אבי) ניסנקורן: 2.

אברהם (אבי) ניסנקורן: ראש הממשלה המיועד יפתח את הדיון בהצגת זהות ראש הממשלה וזהות ראש הממשלה החלופי, קווי היסוד של ממשלת החילופים, הרכבה, חלוקת התפקידים בין השרים, מועד החילופים, וזהות השרים בעלי הזיקה לראש הממשלה וזהות השרים בעלי הזיקה לראש הממשלה החלופי.

אברהם (אבי) ניסנקורן: 3.

אברהם (אבי) ניסנקורן: תינתן זכות דיבור לראש הממשלה החלופי המיועד, במסגרת זמן שלא תעלה על 15 דקות.

אברהם (אבי) ניסנקורן: 4.

אברהם (אבי) ניסנקורן: תינתן זכות דיבור לעומד בראש הסיעה הגדולה שאינה צד להסכם לתמיכה בממשלת החילופים, במסגרת זמן שלא תעלה על 15 דקות.

אברהם (אבי) ניסנקורן: 5.

אברהם (אבי) ניסנקורן: הסיעות יציגו מועמדים לכהונת יושב-ראש הכנסת.

אברהם (אבי) ניסנקורן: 6.

אברהם (אבי) ניסנקורן: יתקיים דיון סיעתי בו תינתן לכל סיעה מסגרת זמן של תשע דקות.

אברהם (אבי) ניסנקורן: 7.

אברהם (אבי) ניסנקורן: הצבעה על בחירת יושב-ראש הכנסת.

אברהם (אבי) ניסנקורן: 8.

אברהם (אבי) ניסנקורן: הצבעה על הבעת אמון בממשלת החילופים.

אברהם (אבי) ניסנקורן: 9.

אברהם (אבי) ניסנקורן: הצהרת אמונים של ראש הממשלה, ראש הממשלה החלופי והשרים.

אברהם (אבי) ניסנקורן: כן, בבקשה, אני פותח את זה לדיון.

אברהם (אבי) ניסנקורן: בבקשה, בועז.

בועז טופורובסקי: קודם כול, אני רוצה להגיד משהו על מה שקרה כאן היום.

בועז טופורובסקי: המליאה נפתחה ויצאה להפסקה ב-11:30.

בועז טופורובסקי: מאז אנחנו מבקשים לדעת שעה שאפשר להתכנס, ולא מגיבים לנו.

בועז טופורובסקי: באיזשהו שלב אמרו לנו, שתהיה מתישהו היום ישיבה.

בועז טופורובסקי: אם רואים שהדברים מתארכים, היו אומרים מראש שנפגשים בערב.

בועז טופורובסקי: העניין הזה שהכול קורה ב"שושו" או בחוסר סדר, זה לא מכבד לא את הוועדה ולא את חברי הוועדה, ואני חושב שזה לא לעניין.

בועז טופורובסקי: גם ביקשתי וניסיתי לקבל תשובות.

בועז טופורובסקי: אומנם מנהלת הוועדה נתנה תשובות עד כמה שיכלה, אבל גם היא לא ידעה, וזה חבל, וזה לא פעם ראשונה שזה קורה מאז שאני חבר ועדה.

בועז טופורובסקי: מעבר לזה, גם כשקבעו ישיבה, בסופו של דבר אנחנו מתכנסים שעה אחרי השעה שהישיבה נקבעה.

בועז טופורובסקי: אני גם לא חושב שזה דברים הרי גורל, וגם אין כאן סיפור כזה גדול, אני חושב שאפשר היה לנהל את זה אחרת.

בועז טופורובסקי: זה באופן כללי.

קריאה: מצטרף להערה שלך.

קריאה: היא מוצדקת.

בועז טופורובסקי: דבר נוסף, שהוא גם הערת צד ואז אני מגיע לדיון, היום התפרסם ששרת תחבורה מיועדת לא רוצה את התפקיד הזה, וכבונוס אומרים לה שאחרי שנה וחצי היא תהיה שרת חוץ, זה חוסר כבוד גם לתפקיד שרת התחבורה, חוסר כבוד גדול לכל נושא תאונות הדרכים.

בועז טופורובסקי: זה נושא שאני עוסק בו המון, ואני מאוד חושש לעיסוק בכלל בעולם התחבורה ובנושא תאונות הדרכים אם ככה זה מתחיל.

בועז טופורובסקי: לגבי סדרי הדיון לישיבת הכנסת בעניין כינון הממשלה ה-35, אני רוצה רק לוודא: סעיף 4 הכוונה היא ליאיר לפיד, נכון?

אברהם (אבי) ניסנקורן: כן, ברור.

אברהם (אבי) ניסנקורן: וגם הודיעו לו שמדובר על זמן דיון של 15 דקות.

אברהם (אבי) ניסנקורן: ארבל דיברה עם העוזרת שלו.

בועז טופורובסקי: בדרך כלל ליושב-ראש האופוזיציה, תקנו אותי אם אני טועה, יש את אותו זמן דיבור כמו לראש הממשלה המיועד בישיבה הזו.

בועז טופורובסקי: כאן אין הגדרת זמן דיבור לראש הממשלה המיועד.

ארבל אסטרחן: נכון.

ארבל אסטרחן: כי יש לו הצגת ממשלה.

בועז טופורובסקי: אוקיי.

בועז טופורובסקי: אבל בדרך כלל זה לא אותו זמן?

ארבל אסטרחן: לא.

ארבל אסטרחן: כתוב רק שהוא ידבר אחריו.

בועז טופורובסקי: לא שאני חושב – אני רק רוצה לוודא שאין כאן - - -

אברהם (אבי) ניסנקורן: ביקשתי מארבל שה-15 דקות ייכתבו אחרי שזה תואם עם לשכתו של יאיר לפיד.

בועז טופורובסקי: אוקיי.

בועז טופורובסקי: אוסאמה, אתה תרצה לדבר על הנושא של רמדאן?

אוסאמה סעדי: כן.

אוסאמה סעדי: טוב, אני אמרתי שלפחות הייתם מודיעים לנו שזה ב-21:30, היינו ממשיכים לאכול קצת, ולא באים בסד זמנים.

אברהם (אבי) ניסנקורן: לא, אנחנו קבענו ב-20:30 אחרי הצום בתיאום אתכם.

אוסאמה סעדי: כן, כן.

אברהם (אבי) ניסנקורן: זה התארך, אני ניסיתי לקצר את הזמן כמה שיותר.

אוסאמה סעדי: אנחנו כאן מ-20:30, זה בסדר.

אוסאמה סעדי: אני שואל את היושב-ראש ואת היועצת המשפטית, קודם כול, אם באמת הונחו כל ההסכמים על שולחן הכנסת, כי אנחנו קיבלנו עכשיו מסמך של קווי יסוד, אבל לא קיבלנו את כל ההסכמים הקואליציוניים.

אוסאמה סעדי: ותנאי בסיסי להשבעת הממשלה ולקיום דיונים זה כל ההסכמים הקואליציוניים.

אוסאמה סעדי: אז השאלה, קודם כול, אם באמת כל ההסכמים הונחו, ולמה אנחנו לא מקבלים.

אוסאמה סעדי: בלי זה אי אפשר.

אוסאמה סעדי: לכן זה לפני שאנחנו ניכנס.

ארבל אסטרחן: אני יכולה להתייחס בקצרה.

ארבל אסטרחן: חוק הממשלה מחייב פרסום הסכמים – הוא לא מחייב הנחה על שולחן הכנסת, הוא מחייב להביא אותה מיד לידיעת חברי הכנסת.

ארבל אסטרחן: וכך עושה מזכירות הכנסת, כל הסכם שהיא מקבלת, מיד היא מפיצה לחברי הכנסת.

ארבל אסטרחן: עוד קובע החוק, שלא יהיה ניתן להצביע על כינון הממשלה בטרם חלפו 24 שעות מפרסום ההסכם.

ארבל אסטרחן: אני לא עקבתי איזה הסכמים הגיעו בזמן האחרון, אם יגיע – סתם אני אומרת – הסכם מחר בבוקר, זה אומר שמחר בערב אי אפשר יהיה להצביע על כינון הממשלה, יהיה צריך לספור 24 שעות.

אוסאמה סעדי: אז למה מקיימים ישיבה וקובעים סדרי דיון?

אוסאמה סעדי: זו שאלה ליושב-ראש.

אוסאמה סעדי: אבי, האם באמת כל ההסכמים נחתמו?

אברהם (אבי) ניסנקורן: ההצבעה תהיה לא פחות מ-24 שעות מהנחת ההסכמים.

אברהם (אבי) ניסנקורן: ההסכמים יונחו בתקופה הקרובה.

ארבל אסטרחן: אם יגיעו עוד הסכמים, נצטרך לדחות את ההצבעה.

בועז טופורובסקי: רק את ההצבעה.

ארבל אסטרחן: רק את ההצבעה.

קריאה: - - -

אוסאמה סעדי: לא, ראיתי שקווי יסוד.

אברהם (אבי) ניסנקורן: ההסכם למשל של ש"ס כבר לדעתי הונח.

אברהם (אבי) ניסנקורן: אני יודע שהוא נחתם כבר.

קריאה: הוא הונח אצל דפנה ליאל בטלגרם.

אברהם (אבי) ניסנקורן: יהדות התורה – אם לא, אז בדקות הקרובות.

אוסאמה סעדי: זה הסכמים דו-צדדיים בתוך כל גוש?

אוסאמה סעדי: למשל ראינו את ההסכם בין כחול לבן לבין דרך ארץ, אז אין הסכם - - -

אברהם (אבי) ניסנקורן: יש הסכם - - -

אוסאמה סעדי: ההסכם הראשי?

אוסאמה סעדי: אה, בסדר.

בועז טופורובסקי: בקווי היסוד אין שום מילה על שמירה על שלטון החוק וכל מיני דברים כאלה, שאפילו כחלון - - -

אוסאמה סעדי: לגבי קווי היסוד – אני חושב שאם אלה קווי היסוד, אז אני לא יודע אם הם עומדים בתנאי יסוד וקווי יסוד של ממשלה.

אוסאמה סעדי: אולי בעקבות סד הזמנים, אבל עם כל הכבוד אני לא רואה - - -

בועז טופורובסקי: אני לא ראיתי את המילה שלום.

אוסאמה סעדי: ההתחלה זה כמו ממשלת חירום וממשלת קורונה, עד סעיף ה' באמת.

אוסאמה סעדי: ואחרי זה יש את ההצהרה הבומבסטית, כי לעם היהודי זכויות בלתי ניתנות לערעור למדינה ריבונית בארץ ישראל.

אוסאמה סעדי: אפילו מילה אחת על שלום, על זכויות אדם, על שלטון חוק – אין כלום.

אוסאמה סעדי: אז אני לא יודע אם באמת אלה קווי יסוד מוסכמים של הממשלה הזאת.

אוסאמה סעדי: אם זה ככה מתחיל, כנראה שאנחנו עומדים בפני ממשלה שתהיה מאוד מאוד קשה לנושאים האלה – לא שלום ולא זכויות ולא שלטון חוק ולא הגנה על מערכת בתי המשפט.

אוסאמה סעדי: ולא בכדי כנראה.

אוסאמה סעדי: ולעניין סדרי הדיון, יש לי כמה שאלות קודם כול בעניין זה שהסיעות יציגו מועמדים – מתי יציגו?

אוסאמה סעדי: מה הפרוצדורה?

אוסאמה סעדי: אבי, אם אנחנו רוצים להציג מועמד ליושב-ראש כנסת, מה הפרוצדורה?

אוסאמה סעדי: כמה זמן לפני?

אוסאמה סעדי: צריך חתימות, לא צריך חתימות?

ירדנה מלר-הורוביץ: - - -

אברהם (אבי) ניסנקורן: אז כתוב בסדר-יום.

אוסאמה סעדי: לא, בסעיף 5: הסיעות יציגו מועמדים לכהונת יושב-ראש כנסת.

אוסאמה סעדי: מתי?

אוסאמה סעדי: עד מתי?

אוסאמה סעדי: צריך עכשיו?

ירדנה מלר-הורוביץ: אפשר גם במליאה, שהיושב-ראש אומר: יש לי כאן סעיף על סדר-היום, יש מועמדים?

ירדנה מלר-הורוביץ: כן, ובעבר ככה הציג אלקין את חבר הכנסת יולי אדלשטיין, ובעבר גדעון סער הציג את ראובן ריבלין, שהיום מכהן כנשיא המדינה.

אוסאמה סעדי: זה כשיש מועמד אחד.

ירדנה מלר-הורוביץ: זו אפשרות אחת.

ירדנה מלר-הורוביץ: אפשרות אחרת גם הייתה שפנו נציגי סיעות במכתבים ליושב-ראש הכנסת ואמרו - - -

אברהם (אבי) ניסנקורן: לא, שנייה, אבל בוא נחליט על פרוצדורה פה.

ירדנה מלר-הורוביץ: אני אומרת מה היה.

ירדנה מלר-הורוביץ: והיה גם שקבעו שעה.

ירדנה מלר-הורוביץ: על זה תחליטו.

עמיר פרץ: בדיוק כמו שאנחנו עשינו.

אוסאמה סעדי: הבחירות הן חשאיות?

אוסאמה סעדי: בהרמת יד?

אוסאמה סעדי: בהצבעה?

ירדנה מלר-הורוביץ: כשאתה היית ותיק, פנו אליך עם מכתבים.

עמיר פרץ: אבל אני הודעתי להם מראש: עד שעה 15:30.

עמיר פרץ: בוא נודיע חצי שעה לפני פתיחת המליאה.

ארבל אסטרחן: זה היה ככה בגלל שלא היו יכולים להיות נוכחים במליאה.

ארבל אסטרחן: אני בדקתי איך זה נעשה.

ארבל אסטרחן: בכנסת ה-15 בלבד, רק בכנסת ה-15 הודיעו מראש על שעה שעד אליה אפשר להציע מועמדים.

ארבל אסטרחן: ביתר המקרים פשוט הציעו במליאה.

עמיר פרץ: עכשיו אבל.

ארבל אסטרחן: הפעם זה היה כי אי אפשר היה להיות נוכחים במליאה.

ארבל אסטרחן: בגלל הקורונה.

אוסאמה סעדי: צריכים לקבוע שעד שעה 17:00 או עד שעה 16:00.

עמיר פרץ: קבעתי זמן להגיש.

עמיר פרץ: לא שאלתי - - -

אברהם (אבי) ניסנקורן: ארבל, זה לא עקרוני מבחינתנו.

ארבל אסטרחן: בבקשה.

אברהם (אבי) ניסנקורן: אם יותר נוח לחברים פה שזה יהיה עד 17:30, אז עד 17:30.

אברהם (אבי) ניסנקורן: אם זה יותר נוח לכם שזה יהיה בצורה הזאת.

קריאה: להגיש למי?

אברהם (אבי) ניסנקורן: למזכירות.

ירדנה מלר-הורוביץ: למזכירות הכנסת.

עוזי דיין: זה פוטנציאל לבעיות, חצי שעה.

אברהם (אבי) ניסנקורן: אז עד 17:30.

בועז טופורובסקי: והבחירות הן חשאיות.

אברהם (אבי) ניסנקורן: אז סעיף 5 יימחק, ובמקומו יירשם - - -

ארבל אסטרחן: לא, בעצם בסעיף 7: הצבעת בחירת יו"ר הכנסת – ההצבעה תהיה בין מועמדים שעליהם הודיעו הסיעות עד השעה 17:30.

אברהם (אבי) ניסנקורן: למזכירות הכנסת.

ארבל אסטרחן: כן.

ירדנה מלר-הורוביץ: אז את מוחקת את 5?

ארבל אסטרחן: כן.

ירדנה מלר-הורוביץ: אוקיי.

אברהם (אבי) ניסנקורן: בסדר?

אברהם (אבי) ניסנקורן: וסעיף 7 יתוקן, כפי שארבל קראה אותו.

אוסאמה סעדי: אוקיי.

אוסאמה סעדי: בעניין סעיף 6 – יתקיים דיון סיעתי, לכל סיעה מסגרת זמן של תשע דקות – הסיעה תחלק את זה איך שהיא רוצה?

אברהם (אבי) ניסנקורן: במינימום של שלוש דקות לכל אחד.

אוסאמה סעדי: שלוש דקות לכל אחד.

אוסאמה סעדי: אז שיירשם.

ארבל אסטרחן: כן, זה כתוב בתקנון.

אברהם (אבי) ניסנקורן: כן.

אברהם (אבי) ניסנקורן: אז אני מחדד: הדיון הסיעתי, הסיעה מחליטה איך לחלק אותו, בתנאי של מינימום של שלוש דקות לכל אחד.

ארבל אסטרחן: זה פשוט כתוב בתקנון: כל סיעה תקבע את שמות חבריה שישתתפו בדיון ואת סדר הופעתם, ובלבד שמסגרת הזמן לכל נואם לא תפחת משלוש דקות.

אוסאמה סעדי: לא, אבל כתוב תשע דקות.

ארבל אסטרחן: כל סיעה.

אוסאמה סעדי: אז סיעה יכולה להגיד: אני רוצה אחד שידבר תשע דקות.

ארבל אסטרחן: היא יכולה אחד, שניים או שלושה, לפי בחירתה.

אוסאמה סעדי: הישיבה תחל בשעה 18:00 – מה עם הצום?

אברהם (אבי) ניסנקורן: אני ביקשתי מירדנה לדבר עם אחמד טיבי.

אברהם (אבי) ניסנקורן: אנחנו עושים את זה ב-18:00, קודם כול שראש הממשלה וראש הממשלה החלופי ויו"ר האופוזיציה המיועד ידברו שלושתם בין 18:00 ל-19:00.

אברהם (אבי) ניסנקורן: אנחנו לא מפסיקים את המליאה, אבל הסיעה שלכם תדבר אחרי שתחזרו מהצום.

ירדנה מלר-הורוביץ: כך כתבתי לאחמד טיבי.

ירדנה מלר-הורוביץ: זה מקובל עליו.

ירדנה מלר-הורוביץ: תישמר לכם הזכות.

אוסאמה סעדי: ואז אם ייגמר, נחכה עד שעה 22:00 ונחזור בשעה 22:00 להצבעות?

אברהם (אבי) ניסנקורן: אם ייגמר מה?

אברהם (אבי) ניסנקורן: הדיונים?

אוסאמה סעדי: סדר-היום.

אברהם (אבי) ניסנקורן: כן, אם זה ייגמר לפני, אנחנו נעשה הפסקה עד 22:00.

אוסאמה סעדי: כי אני חשבתי שאם נתחיל בשעה 20:30 - - -

אברהם (אבי) ניסנקורן: לא נספיק לסיים.

אוסאמה סעדי: לא נספיק?

אוסאמה סעדי: כמה זמן זה בערך, ירדנה?

אברהם (אבי) ניסנקורן: זה בערך שעה הדיון הראשוני, שאנחנו לוקחים גם את ראש הממשלה – הערכה, זה יכול להיות יותר או פחות.

אברהם (אבי) ניסנקורן: והדיונים הסיעתיים, אנחנו מעריכים בערך בשעתיים.

אברהם (אבי) ניסנקורן: ואחר כך יש לך – אז זה בערך שלוש שעות לפחות.

אברהם (אבי) ניסנקורן: ולכן אם נתחיל ב-20:30, רק ב-23:30 נתחיל את ההצבעה על היו"ר.

אברהם (אבי) ניסנקורן: וחבל, זה פחות מכבד.

אברהם (אבי) ניסנקורן: אלכס, בבקשה.

אלכס קושניר: אני הסתכלתי עכשיו על ההסכם הקואליציוני בין הליכוד לש"ס.

אלכס קושניר: אז קודם כול, ראיתי שחוק הגיוס פשוט נמכר לטובת המפלגות החרדיות, וכתוב שם שמי שיקבע איך ייראה חוק הגיוס זה אך ורק המפלגות החרדיות.

בועז טופורובסקי: הם לא יתגייסו.

אלכס קושניר: לכן גם הליכוד וגם כחול לבן מכרו את כל אלה שמשרתים בצבא ונושאים בנטל.

אלכס קושניר: זה דבר אחד.

אלכס קושניר: ודבר שני שראיתי, ראיתי שבחצי השני של הקדנציה, בתפקיד יושב-ראש ועדת הקליטה ימונה נציג ממפלגת ש"ס.

אלכס קושניר: וזה אחרי שיושב-ראש המפלגה עמד בכנס בחירות באשדוד ואמר בפיו, שהוא מצטער שיש כאן כל כך הרבה עולים מברית המועצות.

אלכס קושניר: אני חושב שזו פשוט יריקה בפנים של הציבור הזה, שאגב מנסה להשתלב ומנסה להיות חלק מהחברה הזאת.

אלכס קושניר: ולכן אני חושב שאתם פשוט מכרתם את כל הערכים ואת כל הדברים שהבטחתם לציבור, גם כחול לבן וגם הליכוד.

אברהם (אבי) ניסנקורן: כן, מי עוד?

אברהם (אבי) ניסנקורן: אולי אנחנו בכל זאת נגיד שייתנו עד שעה 17:00 את השמות, לא ברגע האחרון.

ארבל אסטרחן: אז צריך אולי היום לשלוח מייל.

ארבל אסטרחן: תודיעי לכל חברי הכנסת, שכולם יידעו.

ארבל אסטרחן: אז עד השעה 17:00 אפשר יהיה להודיע למזכירות על מועמדים ואחר כך תיערך הצבעה.

ארבל אסטרחן: בדרך כלל יש מועמד אחד או שניים.

אברהם (אבי) ניסנקורן: אוקיי.

אברהם (אבי) ניסנקורן: למען הסר ספק, הדיון הסיעתי הוא גם לכינון הממשלה וגם לבחירת היו"ר.

אברהם (אבי) ניסנקורן: אז בדיון תוכלו להתייחס לשני הדברים במסגרת הזמן שהוקצב לכל סיעה.

אברהם (אבי) ניסנקורן: אז אנחנו מצביעים על סדר-היום לדיון בישיבת הכנסת בעניין כינון הממשלה ה-35 ובחירת יושב-ראש, כפי שהקראתי, בתיקונים שציינו – תיקון אחד לעניין סעיף 7.

אברהם (אבי) ניסנקורן: ובחידוד שנובע גם מהתקנון, של חלוקת משך הזמן של תשע הדקות, לפי שיקול דעת הסיעות.

ארבל אסטרחן: אני יכולה גם להוסיף את זה.

אברהם (אבי) ניסנקורן: אוקיי, אז תוסיפי את זה בצורה מסודרת.

אברהם (אבי) ניסנקורן: מי בעד?

- דדון: 9 בעד.

אברהם (אבי) ניסנקורן: מי נגד?

- דדון: 2.

אברהם (אבי) ניסנקורן: מי נמנע?

אברהם (אבי) ניסנקורן: בעד – 9

אברהם (אבי) ניסנקורן: אושר.

אברהם (אבי) ניסנקורן: אושר פה אחד.

קריאה: לא פה אחד.

אברהם (אבי) ניסנקורן: אושר ברוב קולות – סליחה, מתנצל, גם אני עייף בשעה הזאת.

אברהם (אבי) ניסנקורן: גם אתמול נשארתי עד מאוחר, מתנצל.

בועז טופורובסקי: זה בסדר, אנחנו רגילים שלא מתייחסים אלינו.

אברהם (אבי) ניסנקורן: לא, באמת, זה מעייפות, זה לא שום דבר אחר.

אברהם (אבי) ניסנקורן: פשוט עייפות.

אברהם (אבי) ניסנקורן: הנושא השני: בחירת סגן יושב-ראש לכהן כיושב-ראש הכנסת בפועל ממועד הפסקת כהונתו של יושב-ראש הכנסת ועד לבחירת יושב-ראש קבוע.

בועז טופורובסקי: אתה רוצה להציע אותי?

אברהם (אבי) ניסנקורן: את איתן גינזבורג, שהוא סגן קיים, ישמש כממלא מקום בתפר הזה.

אברהם (אבי) ניסנקורן: אז איתן גינזבורג ישמש כסגן בתקופה הקצרה שבין סיום כהונתו של בני גנץ לכהונתו של היושב-ראש הקבוע שייבחר.

אברהם (אבי) ניסנקורן: מי בעד?

- דדון: 10.

אברהם (אבי) ניסנקורן: מי נגד?

אברהם (אבי) ניסנקורן: היו נגד גם?

אברהם (אבי) ניסנקורן: אושר.

אברהם (אבי) ניסנקורן: אוקיי, אין נמנעים, פה אחד.

אברהם (אבי) ניסנקורן: איתן, הרבה מזל טוב.